Document ID: 32001R0997

Komisijos reglamentas (EB) Nr. 997/2001
2001 m. gegužės 22 d.
iš dalies keičiantis Reglamentą (EB) nr. 805/1999, nustatantį tam tikras priemones, skirtas įgyvendinti Tarybos reglamentą (EB) nr. 718/1999 dėl Bendrijos laivyno pajėgumo politikos skatinti vidaus vandenų transportą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. kovo 29 d. Tarybos reglamentą (EB) nr. 718/1999 dėl Bendrijos laivyno pajėgumo politikos skatinti vidaus vandenų transportą [1], ypač į jo 9 straipsnio 3 dalį,
kadangi:
(1) Reglamento (EB) nr. 718/1999 7 straipsnyje reikalaujama, kad Komisija nustatytų išsamias taisykles tame reglamente apibrėžtai Bendrijos laivyno pajėgumų politikai vykdyti.
(2) Komisijos reglamento (EB) Nr. 805/1999 [2] su pakeitimais, padarytais Reglamentu (EB) Nr. 1532/2000 [3], 4 straipsnyje nurodyti taisyklės "sena už nauja" santykiai, taikytini nuo 1999 m. balandžio 29 dienos.
(3) Reglamento (EB) nr. 718/1999 4 straipsnio 2 dalyje reikalaujama nuolatos mažinti "sena už nauja" santykį, kad jis kuo greičiau ir reguliariais etapais būtų sumažintas iki nulio ne vėliau kaip iki 2003 m. balandžio 29 dienos.
(4) Reglamento (EB) Nr. 1532/2000, iš dalies pakeičiančio Reglamentą (EB) Nr. 805/1999, 1 straipsnis sumažino "sena už nauja" santykį nuo dvidešimtos dienos po jo paskelbimo, t.y. nuo 2000 m. rugpjūčio 3 d.
(5) Dėl teisinio įsipareigojimo sumažinti tarifus iki nulio ne vėliau kaip iki 2003 m. balandžio 19 d. ir dėl įvairių vidaus vandenų transporto rinkos sektorių ekonominės plėtros tikslinga vėl sumažinti įvairius "sena už nauja" santykius.
(6) Būtina sumažinti įvairius "sena už nauja" santykius, minėtus Reglamento (EB) nr. 718/1999 4 straipsnyje ir nustatytus Reglamento (EB) nr. 805/1999 4 straipsnyje, su pakeitimais, padarytais Reglamento (EB) Nr. 1532/2000 1 straipsniu, tačiau nepakenkiant nuo 1990 m. vykdyto struktūrinio gerinimo pasiekimams. Santykis sausakrūviams laivams turėtų būti sumažintas iki 0,60:1, nes sektorius toliau auga; santykį tanklaiviams reikia keisti mažiau - iki 0,90:1, nes šio sektoriaus padėtis ir toliau kelia nerimą, ir rinka nesiplečia; stūmikams santykį reikia keisti daugiau - iki 0,25:1, nes šio sektoriaus pertekliniai pajėgumai nedideli.
(7) Dėl šiame reglamente nustatytų priemonių savo nuomonę pateikė Bendrijos laivynų pajėgumų ir skatinimo politikos ekspertų grupė, sudaryta pagal Reglamento (EB) Nr. 805/1999 6 straipsnį,
PRIĖMĖ ŠĮ REGLAMENTĄ:
1 straipsnis
Šiuo reglamentu Reglamentas (EB) nr. 805/1999 iš dalies keičiamas taip:
1. 4 straipsnio 1 dalyje santykis "0,80:1" keičiamas į "0,60:1";
2. 4 straipsnio 2 dalyje santykis "1,15:1" keičiamas į "0,90:1";
3. 4 straipsnio 3 dalyje santykis "0,50:1" keičiamas į "0,25:1".
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. gegužės 22 d.

Labels: 8
19